laion/Wikipedia-Exotic huggingface dataset:
אלכס בנד

אלכסנדר מקס בנד (באנגלית: Alex Band; נולד ב-8 ביוני 1981) הוא זמר אמריקאי ממוצא יהודי. לשעבר סולן להקת דה קולינג. בנד נולד בלוס אנג'לס, קליפורניה לבמאי סרטי האימה דלי התקציב, צ'ארלס בנד, יהודי, ולמֱדָה בנד, נוצרייה. השניים התגרשו כשאלכס היה ילד. כילד הופיע בתפקידים קטנים בשניים מסרטיו של אביו: "אדון הבובות 2" ו"ד"ר מורדריד". בנוסף כיכב בתפקיד הראשי בקומדיה "רחוק" (1993), שיצאה ישירות לספריות הווידאו. החל לנגן על גיטרה ולכתוב שירים בגיל 8, כשהוא מושפע מהלהקות פרל ג'אם, בון ג'ובי ו- U2. גדל בלוס אנג'לס ברחוב הנקרא "Camino Palmero" (כשם אלבום הבכורה של דה קולינג) ולמד ב"Oakwood High School", אולם נשר מהלימודים כשהיה בכיתה י'. בגיל 15 חתם על חוזה הקלטות עם שותפו המוזיקלי, אהרון קמין בחברת התקליטים "תקליטי RCA". ארבע שנים אחר כך קיבל את פרסומו הראשון כשהופיע בסרט "חופשיות על הבר", כשלאחריו החל להתפרסם כסולן להקת "דה קולינג". הוא נודע בזכות קולו הבוגר (יחסית לגילו הצעיר), המזכיר את קולו של בארי וייט והופעותיו האנרגטיות על הבמה. "דה קולינג" יצאו לסיבוב הופעות מסביב לעולם ב-2002 וב-2004. בקיץ 2003 שר ביחד עם סנטנה את הלהיט "Why Don't You & I", שכתב צ'אד קרוגר, סולן להקת ניקלבק. הצלחתו של השיר הייתה לסנונית הראשונה לקריירת הסולו של אלכס בנד, כשבראשית 2005 חתם בחברת התקליטים "Geffen Records", כשאלבום הבכורה שלו ייצא במהלך 2007. בנד נשוי לשחקנית ג'ניפר סקיי מאז ה-25 ביולי 2004. מלבד היותו זמר, מנגן בנד על גיטרה, פסנתר וסקסופון. אלכס בנד, ברשת החברתית פייסבוק אלכס בנד, ברשת החברתית אקס (טוויטר) אלכס בנד, במסד הנתונים הקולנועיים IMDb (באנגלית) אלכס בנד, באתר MusicBrainz (באנגלית) אלכס בנד, באתר Yandex.Music (ברוסית) אלכס בנד, באתר Discogs (באנגלית) אלכס בנד, באתר Songkick (באנגלית) אלכס בנד, באתר בילבורד (באנגלית)
אמנת אוזימו

אמנת אוזימו היא הסכם שנחתם ב-10 בנובמבר 1975, בין הרפובליקה הפדרלית הסוציאליסטית של יוגוסלביה לבין איטליה. האמנה דנה בגורלו השנוי במחלוקת של האזור החופשי של טריאסטה (איטלקית: Territorio libero di Trieste). זהו אזור בן 738 קמ"ר, מדרום לאוסטריה, בצפון מזרח איטליה, ובמרכזו העיר טריאסטה. כשליש ממנו שייך כיום לאיטליה והיתר מחולק בין סלובניה לקרואטיה (לשעבר יוגוסלביה). יוגוסלביה הייתה מדינה עצמאית בשנים 1919–2003. מתום מלחמת העולם השנייה, בשנים 1945–1992, התקיימה בה "הרפובליקה הפדרלית הסוציאליסטית של יוגוסלביה", שהייתה תחת משטר טוטליטרי-קומוניסטי, בעל זיקה חלקית לברית המועצות. חלק ניכר מתושבי האזור היו דוברי השפה הסלובנית וחשו זיקה למורשת הסלאבית יותר מאשר לזו האיטלקית. שתי המדינות טענו לבעלות על האזור בזכות מיקומו הגאוגרפי והגישה שהוא מאפשר לים האדריאטי. במהלך מאות שנים עבר האזור מיד ליד והיה נתון לשליטת המדינות השכנות. אמנת אוזימו, על שם העיר אוזימו שבה נחתמה, נכתבה בשפה הצרפתית, לפי הסכמת שני הצדדים. נקבע בה כי אזור המחלוקת יחולק לשניים: אזור A ישויך לאיטליה, ואילו אזור B ישויך ליוגוסלביה. האמנה אישרה בכך למעשה את "הסכם ההבנות" הזמני שנחתם בלונדון בשנת 1954, ושחילק את האזור לחלק צפוני ודרומי, ונתנה להסכם זה גושפנקה רשמית ומדינית. בהסכם נקבעה זכות המעבר של תושבי אזור B לאזור A ולהפך, וזכות המעבר של סחורות יוגוסלביות למפרץ טריאסטה. בהיות יוגוסלביה מדינה קומוניסטית באותם ימים, היה הסכם זה מהפכני באפשרו את המעבר, שלא היה מובן מאליו בתקופת המלחמה הקרה. בשנים שלאחר החתימה על ההסכם הוא זכה, ועדיין זוכה, לביקורת בחלק מהציבור האיטלקי, הרואה בכל אזור טריאסטה החופשית טריטוריה איטלקית, ואינו מקבל את הוויתור, לכאורה, על יותר ממחציתו. ראש הממשלה האיטלקי בשנים 1974–1976 היה אלדו מורו, שלימים נחטף ונרצח על ידי הבריגדות האדומות. פעילותו העיקרית של אלדו מורו בתקופה שקדמה לחטיפה היה הניסיון לחבור למפלגה הקומוניסטית ולהכניסה לבית הנבחרים האיטלקי, מהלך שאיים על הסדר הישן, וזכה לביקורת מבית ומחוץ. את הביקורת על אמנת אוזימו ניתן לראות גם לאור הביקורת על עמדותיו ופעולותיו הפרו-קומוניסטיות של אלדו מורו, שלטענת המבקרים ויתר על חלקי מולדת שלא הייתה לו זכות מוסרית לוותר עליהם, לטובת השלטון הקומוניסטי ביוגוסלביה. הסכם רפאלו (1920) מדיה וקבצים בנושא אמנת אוזימו בוויקישיתוף
עולם קטן

האם התכוונתם ל... האדם הוא עולם קטן – מושג פילוסופי, הקבלה בין האדם לעולם עולם קטון (עולם קטֹן) - כתב העת העברי הראשון לילדים עולם קטן (עלון שבת) – עלון שבת דתי-לאומי מקום בעולם – מגזין חודשי מבית "עולם קטן" המיועד לבני נוער דתיים לאומיים עולם קטן (כתב עת לספרות) – כתב עת לספרות ילדים ונוער תופעת העולם הקטן עולם הקטן – ספר של רבי יוסף אבן צדיק זה עולם קטן ("it's a small world") - אטרקציה בפארקי השעשועים של חברת וולט דיסני רשתות עולם קטן – סוג של גרף מתמטי עולם קטן (תוכנית טלוויזיה) – תוכנית מציאות תיעודית ששודרה בכאן 11 המבוססת על הפורמט הבריטי "פלאנט צ'יילד".
הפארק הסולארי ואלדפולנץ

הפארק הסולארי ואלדפולנץ היא תחנת הכוח שהייתה הגדולה בעולם מסוגה בעת הקמתה. היא מופעלת באמצעות מערכת של תאים פוטו-וולטאים. התחנה הוקמה בשנת 2008 בבסיס חיל האוויר הסובייטי לשעבר ממזרח ללייפציג שבגרמניה. הפארק מספק 40 מגה-ואט של אנרגיה סולארית. הוא הוקם על שטח של 2,200 דונם ועלות הקמתו המשוערת הייתה כ-130 מיליון אירו. בשנת 2011 תחנת הכוח הורחבה ב-12 מגוו"ט. אתר האינטרנט הרשמי של הפארק הסולארי ואלדפולנץ תולדות בסיס חיל האוויר הסובייטי ברנדיס (ואלדפולנץ) - אתר Abandoned & Little-Known Airfields in Europe ערך זה הוא קצרמר בנושא טכנולוגיה ובנושא גרמניה. אתם מוזמנים לתרום לוויקיפדיה ולהרחיב אותו.
אמריקן פאי 2

אמריקן פאי 2 (באנגלית: American Pie 2) הוא סרט המשך ל"אמריקן פאי". התסריט נכתב על ידי אדם הרץ ודייוויד סטינברג. הסרט בוים על ידי ג'יימס רוג'רס. הסרט יצא לאקרנים ב-10 באוגוסט 2001 וגרף 145 מיליון דולר באמריקה. הסרט יצא לאקרנים בישראל ב-12 בספטמבר 2001. הסרט מגולל את הרפתקאותיהם של חמישה חברים (קווין, ג'ים, פינץ, אוז וסטיפלר), הלומדים בקולג' אמריקאי ומנסים לארגן מסיבת קיץ כדי להרשים את בנות הקולג'. בסרט שעלילתו מתרחשת לאחר סיום הסרט הקודם מתוארות עלילות אותם הגיבורים: ג'ים (ג'ייסון ביגס), פול פינץ' (אדי קיי תומאס), קווין (תומאס איאן ניקולס), אוז (כריס קליין) וסטיבן סטיפלר (שון ויליאם סקוט). החמישה סיימו את הקולג' והם מתכוננים לקיץ מלא מסיבות. לאחר שהמשטרה פושטת על מסיבה של סטיפלר בה שותים המשתתפים, נערים מתחת לגיל 21, גיל השתייה החוקי בארצות הברית, מחליטים הגיבורים לנסוע לבית ליד אגם כדי לעשות מסיבה גדולה בסוף החופשה. נדיה יצרה קשר עם ג'ים והודיעה לו כי היא מתכוונת לבקר אותו. קווין רואה את ויקי שוב אך מתאכזב לגלות שהיא לא אוהבת אותו. פינץ' מתחבר לחלק הרוחני שבו ומתחיל לתרגל מין טנטרי. ג'ים מבקש ממישל שתעזור לו להתכונן לבואה של נדיה. פינץ' שהיה מאוהב באמו של סטיפלר זוכה לבלות איתה 3 ימים. אמריקן פאי (סדרת סרטים) "אמריקן פאי 2", במסד הנתונים הקולנועיים IMDb (באנגלית) "אמריקן פאי 2", באתר נטפליקס "אמריקן פאי 2", באתר AllMovie (באנגלית) "אמריקן פאי 2", באתר Rotten Tomatoes (באנגלית) "אמריקן פאי 2", באתר Box Office Mojo (באנגלית) "אמריקן פאי 2", באתר Metacritic (באנגלית) "אמריקן פאי 2", באתר אידיבי "אמריקן פאי 2", תסריט הסרט באתר Scripts.com (באנגלית) "אמריקן פאי 2", במסד הנתונים הקולנועיים KinoPoisk (ברוסית) הסרטים שהרוויחו 100 מיליון דולר, באתר הארץ, 1 בינואר 2002 סרטים חדשים, באתר הארץ, 13 בספטמבר 2001
משבר אוקה

משבר אוקה (באנגלית: Oka Crisis, בצרפתית: Crise d'Oka), היה סכסוך על שטח בין הילידים המוהיקנים (אנ') לבין העיירה אוקה שבקוויבק, קנדה. הסכסוך עסק בתוכנית לבנות מגרש גולף על שטח הידוע בשם "The Pines" ("האורנים") שבו נמצא בית קברות ילידי. הסכסוך התחיל ב-11 ביולי 1990 ונמשך 78 ימים עד ל-26 בספטמבר של אותה השנה. במהלך המשבר נהרג שוטר קנדי. המשבר הסתיים בפירוק המחסומים שהקימו הילידים ובכך שהממשלה הפדרלית הקנדית רכשה את הזכויות בשטח המריבה ובכך נמנעה תוכנית הבנייה של העירייה. מדיה וקבצים בנושא משבר אוקה בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אקסוסט

אקסוֹסֶט (צרפתית: Exocet) הוא טיל נגד ספינות מתוצרת צרפת. לטיל מספר גרסאות שמאפשרות את שיגורו מהיבשה, מהים, מהאוויר ואף מצוללות. מקור השם "אקסוסט" הוא מהמילה הצרפתית לדג הדאון, המתחמק מטורפים באמצעות דאיה מעל המים. האקסוסט נבנה על ידי חברת MBDA, חברה אירופאית לייצור טילים. פיתוחו החל בשנת 1967 כטיל מדגם MM38 המשוגר מספינות. הגרסה המשוגרת ממטוסים החלה להיבנות בשנת 1974 ונכנסה לשירות ב-1979. הטיל מיועד לפגוע בספינות גדולות. ההנחיה מתחילה כניווט אינרציאלי ועוברת לביות מכ"מי לקראת הפגיעה במטרה. הטיל מונע על ידי מנוע דלק מוצק לטווח מרבי של 70 קילומטרים. גרסת הטיל לשיגור מצוללות משוגרת בתוך מעטפת שיגור שמתפרקת לאחר היציאה מהמים. MM38 - שיגור מהקרקע AM39 - שיגור ממטוסים SM39 - שיגור מצוללות MM40 - שיגור מהקרקע לגרסה החדשה ביותר, MM40 block 3, טווח מרבי של 180 קילומטרים והוא מונע על ידי מנוע טורבו סילון. "טבילת האש" הראשונה של הטיל הייתה במלחמת פוקלנד בשנת 1982 על ידי צבא ארגנטינה שהשתמש בו בהצלחה יחסית, פגע במספר ספינות מלחמה בריטיות גרם להן נזקים קשים ואף הטביע שתיים מהן. הבריטים פחדו מאוד מהיכולות המוכחות של הטיל ומחוסר האונים שלהם נגדו והיו מודעים לכך, שאם יפגעו טילי אקסוסט בנושאות המטוסים שלהם, הם עלולים להפסיד במלחמה. עקב כך, יצאו הבריטים למבצעים מודיעיניים גדולים על-מנת למנוע מהארגנטינאים לרכוש טילים נוספים מהסוג הזה (בזמן המלחמה ברשות הארגנטינאים היו חמישה טילים בלבד). עיראק שיגרה כ-200 טילי אקסוסט אוויריים על ספינות איראניות במידה מסוימת של הצלחה במהלך מלחמת איראן–עיראק. מכליות דלק וספינות אזרחיות נפגעו, למרות שבמרבית המקרים הטילים לא התפוצצו. ב-17 במאי 1987 שיגר מטוס עיראקי שני טילי אקסוסט לעבר ספינת המלחמה האמריקאית "סטארק". שני הטילים פגעו, אבל רק אחד התפוצץ. 37 מלחים נהרגו ו-21 נפצעו. הספינה ניזוקה קשה אך לא טבעה ונשלחה לתיקונים. ארגנטינה ארגנטינה ברזיל ברזיל צ'ילה צ'ילה קולומביה קולומביה קפריסין קפריסין אקוודור אקוואדור מצרים מצרים צרפת צרפת גרמניה גרמניה יוון יוון אינדונזיה אינדונזיה כווית כווית לוב לוב מלזיה מלזיה מרוקו מרוקו עומאן עומאן פקיסטן פקיסטן פרו פרו קטר (מדינה) קטאר דרום אפריקה דרום אפריקה תאילנד תאילנד טורקיה טורקיה איחוד האמירויות הערביות איחוד האמירויות אורוגוואי אורוגוואי בלגיה בלגיה גאורגיה גאורגיה עיראק עיראק ונצואלה ונצואלה הממלכה המאוחדת הממלכה המאוחדת מדיה וקבצים בנושא אקסוסט בוויקישיתוף נועם אופיר, ‏שעתו היפה של הדג המעופף, באתר חיל האוויר הישראלי, 1 בפברואר 2001 שיגור אקסוסט במלחמת פוקלנד באתר YouTube. צילומי וידאו של טילי אקסוסט בפעולה באתר YouTube. Exocet, the flying fish that is the hunter of ships Weapon Detective Nov 30, 2020
ה'תקצ"ט

ה'תקצ"ט (5,599) ובקיצור תקצ"ט – היא שנה עברית אשר החלה ביום א' בתשרי, אור ל-20 בספטמבר 1838, והסתיימה ביום כ"ט באלול, 8 בספטמבר 1839. המולד של תשרי חל ביום רביעי, 11 שעות ו-898 חלקים. לפיכך זו שנה מסוג הכז. איננה מעוברת, ואורכה 354 ימים. זו שנה שישית לשמיטה, ושנת 13 במחזור העיבור ה-295. תקופת ניסן שבשנה זו היא תחילת שנת 27 (סימנה כזיאא) במחזור השמש ה-200. שנה זו היא שנת 1,770 לחורבן הבית, ושנת 2,150 לשטרות. כ"ה בתשרי - רבי אברהם בורנשטיין, אדמו"ר ומייסד חסידות סוכטשוב, מגדולי הלמדנים והפוסקים בפולין, מכונה ה"אבני נזר" על שם ספרו. י"א בניסן - רבי שלמה זלמן ליפשיץ, בעל "חמדת שלמה", מגדולי וחשובי רבני מזרח אירופה, הרב הראשי הראשון של ורשה - פולין, מחבר שאלות ותשובות (שו"ת) על ארבעה חלקי שולחן ערוך, נולד בפוזנא (בשנת ה'תקכ"ה) ט' בסיוון - רבי ישראל בן שמואל אשכנזי משקלוב, תלמיד הגר"א, ממנהיגי עליית תלמידי הגר"א לארץ ישראל (נולד ה'תק"ל) כ"ה באב - ר' יעקב משולם אורנשטיין, רב, פוסק, ומגדולי רבני גליציה, מכונה ה"ישועות יעקב" על שם ספרו להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת הכז שנה מסוג הכז, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום ג' בתשרי חל בשבת, ולכן צום גדליה נדחה ליום ראשון ד' בתשרי. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב ה'תקצ"ט
ה'תקצ"ח

ה'תקצ"ח (5,598) ובקיצור תקצ"ח – היא שנה עברית אשר החלה ביום א' בתשרי, אור ל-30 בספטמבר 1837, והסתיימה ביום כ"ט באלול, 19 בספטמבר 1838. המולד של תשרי חל ביום השבת, 3 שעות ו-22 חלקים. לפיכך זו שנה מסוג זשג. איננה מעוברת, ואורכה 355 ימים. זו שנה חמישית לשמיטה, ושנת 12 במחזור העיבור ה-295. תקופת ניסן שבשנה זו היא תחילת שנת 26 (סימנה כולזז) במחזור השמש ה-200. שנה זו היא שנת 1,769 לחורבן הבית, ושנת 2,149 לשטרות. ט' בטבת - סמואל מורס מפעיל לראשונה את מכשיר הטלגרף י"א בשבט - הרב ישראל מאיר הכהן, "החפץ חיים" (נפטר ה'תרצ"ג) ה' בכסלו - הרב עקיבא יוסף שלזינגר, "לב העברי" (נפטר ה'תרפ"ב) י"א באדר - יואל משה סלומון, ממיסדי העיתונות העברית, ממקימי נחלת שבעה ופתח תקווה (נפטר ה'תרע"ב) י"ג בתשרי - רבי עקיבא איגר, מגדולי התורה בדורו (נולד י"ד בחשוון ה'תקכ"ב). כ' בכסלו - רבי דב בעריש מאושפיצין, אדמו"ר חסידי, מתלמידי החוזה מלובלין. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשג שנה מסוג זשג, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. י"ג באדר חל בשבת, ולכן תענית אסתר מוקדמת ליום חמישי י"א באדר. ה'תקצ"ח
ה'תקצ"ז

ה'תקצ"ז (5,597) ובקיצור תקצ"ז – היא שנה עברית אשר החלה ביום א' בתשרי, אור ל-12 בספטמבר 1836, והסתיימה ביום כ"ט באלול, 29 בספטמבר 1837. המולד של תשרי חל ביום ראשון, 5 שעות ו-513 חלקים. לפיכך זו שנה מסוג בחה. היא מעוברת, ואורכה 383 ימים. זו שנה רביעית לשמיטה, ושנת 11 במחזור העיבור ה-295. תקופת ניסן שבשנה זו היא תחילת שנת 25 (סימנה כהלוא) במחזור השמש ה-200. שנה זו היא שנת 1,768 לחורבן הבית, ושנת 2,148 לשטרות. כ"ד בטבת – רעידת אדמה חזקה החריבה את צפת ופגעה במרבית יישובי הגליל כ"א באדר א' – מישיגן הצטרפה לארצות הברית והפכה למדינה ה-26 י' בטבת – יוסף ריבלין, מראשי היישוב היהודי בירושלים כ' באלול – אברהם אבל אדולף ארליך, רב בלטביה ובפרוסיה (נפטר בה'תרע"ג) כ"ד בטבת – הרבנית ציזיא חנה מזל, ברעידת האדמה בטבריה כ"ז בשבט – רבי אלעזר לעוו, פוסק ורב בקהילות שונות במורביה, בוהמיה והונגריה. כ' באייר – רבי מרדכי טברסקי, האדמו"ר השני בבית צ'רנוביל. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בחה שנה מסוג בחה, ובה 383 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "חסרה": שבה חשוון וכסלו בני 29 יום כל אחד ה'תקצ"ז
ה'תקצ"ו

ה'תקצ"ו (5,596) ובקיצור תקצ"ו – היא שנה עברית אשר החלה ביום א' בתשרי, אור ל-24 בספטמבר 1835, והסתיימה ביום כ"ט באלול, 11 בספטמבר 1836. המולד של תשרי חל ביום שלישי, 20 שעות ו-717 חלקים. לפיכך זו שנה מסוג הכז. איננה מעוברת, ואורכה 354 ימים. זו שנה שלישית לשמיטה, ושנת 10 במחזור העיבור ה-295. תקופת ניסן שבשנה זו היא תחילת שנת 24 (סימנה כדידז) במחזור השמש ה-200. שנה זו היא שנת 1,767 לחורבן הבית, ושנת 2,147 לשטרות. א' בסיוון - וילהלם שטייניץ, שחמטאי אוסטרי יהודי, ראשון אלופי העולם בשחמט (נפטר ב-ה'תר"ס) כ"א בכסלו – רבי יעקב קופל אלטנקונשטט, מתלמידי רבי יחזקאל לנדא, רבה של ורבוי, וממנהיגי יהדות הונגריה. (נולד בב' באייר ה'תקכ"ו) כ"ח בטבת – רבי חננאל ניפי, דיין ודרשן בפרארה ומרא דאתרא בצ'נטו, מגדולי הפוסקים ביהדות איטליה וחבר הסנהדרין של פריז. (נולד בה'תק"ך) י"ד באב – נתן מאיר רוטשילד, בנקאי אנגלי ובן למשפחת רוטשילד (נולד ב-ה'תקל"ז) להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת הכז שנה מסוג הכז, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום ג' בתשרי חל בשבת, ולכן צום גדליה נדחה ליום ראשון ד' בתשרי. י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז ט' באב חל בשבת, ולכן צום תשעה באב נדחה ליום ראשון י' באב ה'תקצ"ו
ה'תקצ"ה

ה'תקצ"ה (5,595) ובקיצור תקצ"ה – היא שנה עברית אשר החלה ביום א' בתשרי, אור ל-4 באוקטובר 1834, והסתיימה ביום כ"ט באלול, 23 בספטמבר 1835. המולד של תשרי חל ביום שישי, 11 שעות ו-921 חלקים. לפיכך זו שנה מסוג זשג. איננה מעוברת, ואורכה 355 ימים. זו שנה שנייה לשמיטה, ושנת 9 במחזור העיבור ה-295. תקופת ניסן שבשנה זו היא תחילת שנת 23 (סימנה כגיגא) במחזור השמש ה-200. שנה זו היא שנת 1,766 לחורבן הבית, ושנת 2,146 לשטרות. ב' בכסלו – הפעם האחרונה שזמן שאלת גשמים בגולה התחיל בתאריך זה כ"ט בטבת – ניסיון התנקשות בנשיא ארצות הברית אנדרו ג'קסון - הניסיון הראשון להתנקש בחייו של נשיא בארצות הברית ה' בכסלו – רבי יצחק פרידמן, האדמו"ר מבוהוש, בנו של רבי שלום יוסף פרידמן מסדיגורה. (נפטר בה'תרנ"ו) כ"ז בניסן – רבי שלום מרדכי שבדרון (מהרש"ם), מחשובי פוסקי ההלכה ביהדות גליציה. (נפטר בט"ז בשבט ה'תרע"א) כ"ז באב – רבי יוסף חיים מבגדאד, מקובל, דרשן, מנהיג יהדות בגדאד ומגדולי הפוסקים של יהדות ארצות האסלאם. נודע בשם ספרו בן איש חי. (נפטר בי"ג באלול ה'תרס"ט) כ"ח בתשרי – רבי שמואל לנדא, פוסק הלכה, בנו של רבי יחזקאל לנדא ויורשו כראב"ד וראש הישיבה בפראג. כ"ג בכסלו – דוד פרידלנדר, מאנשי תנועת ההשכלה היהודית, ממבשרי היהדות הרפורמית וממנהיגי הקהילה היהודית בברלין. (נולד בה'תקי"א) ח' בשבט – הרב חיים יוסף ליג'י, רב ודרשן באזמיר ובקושטא. כ"א בשבט – רבי יהודה לייב קארלבורג, רב בבון ובקרפלד. ט' בניסן – רבי שמואל טיקטינסקי, מייסד ישיבת מיר וראש הישיבה הראשון. כ"א באייר – רבי עקיבא ישראל ורטהיימר, רבה של אלטונה ומדינת שלזוויג-הולשטיין. (נולד בה'תקל"ח) כ"ה באב – הרב בכור יצחק נאבארו, רב, דיין ופרשן באזמיר. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשג שנה מסוג זשג, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. י"ג באדר חל בשבת, ולכן תענית אסתר מוקדמת ליום חמישי י"א באדר. ה'תקצ"ה
ה'תקצ"ד

ה'תקצ"ד (5,594) ובקיצור תקצ"ד – היא שנה עברית אשר החלה ביום א' בתשרי, אור ל-14 בספטמבר 1833, והסתיימה ביום כ"ט באלול, 3 באוקטובר 1834. המולד של תשרי חל ביום השבת, 14 שעות ו-332 חלקים. לפיכך זו שנה מסוג זשה. היא מעוברת, ואורכה 385 ימים. זו שנה ראשונה לשמיטה, ושנת 8 במחזור העיבור ה-295. תקופת ניסן שבשנה זו היא תחילת שנת 22 (סימנה כבלבז) במחזור השמש ה-200. שנה זו היא שנת 1,765 לחורבן הבית, ושנת 2,145 לשטרות. מרד הפלאחים פורץ בקרב ערביי הגליל נגד שלטון מוחמד עלי שליט מצרים. ח' בסיוון–י' בתמוז – כחלק מהמרד ערכו הפלאחים פרעות ביהודי צפת. החלה הדפסת המהדורה הראשונה של התלמוד הבבלי בדפוס ראם (המהדורה השלישית התפרסמה כ"ש"ס וילנא"), ובעקבותיה מחלוקת המדפיסים מול דפוס סלאוויטא. ב' באייר – המהר"ש, האדמו"ר הרביעי בחסידות חב"ד. ט"ו באב – מרדכי ניימן, מאנשי העלייה ראשונה וממקימי מזכרת בתיה. (נפטר בכ"ט בחשוון ה'תרע"ז) כ"ז באב – רבי יוסף חיים מבגדאד, מגדולי האחרונים, פוסק, מקובל ודרשן. ספרו המפורסם ביותר הוא "בן איש חי" ועל שמו הוא מכונה לרוב. (נפטר ה'תרס"ט) להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשה שנה מסוג זשה, ובה 385 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "שלמה": שבה חשוון וכסלו בני 30 יום כל אחד. ה'תקצ"ד
ה'תקצ"ג

ה'תקצ"ג (5,593) ובקיצור תקצ"ג – היא שנה עברית אשר החלה ביום א' בתשרי, אור ל-25 בספטמבר 1832, והסתיימה ביום כ"ט באלול, 13 בספטמבר 1833. המולד של תשרי חל ביום שלישי, 5 שעות ו-536 חלקים. לפיכך זו שנה מסוג גכה. איננה מעוברת, ואורכה 354 ימים. זו שנת שמיטה, ושנת 7 במחזור העיבור ה-295. תקופת ניסן שבשנה זו היא תחילת שנת 21 (סימנה כאלאא) במחזור השמש ה-200. שנה זו היא שנת 1,764 לחורבן הבית, ושנת 2,144 לשטרות. ז' בחשוון - הרב חיים חזקיהו מדיני, מחבר הספר שדי חמד, רבה של העיר קרסו-בזאר (בילוהירסק) שבחצי האי קרים ושל חברון. ט"ז באדר - רחל ורנהגן, סופרת גרמניה ממוצא יהודי (נולדה ב-ה'תקל"א) להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת גכה שנה מסוג גכה, ובה 354 ימים. שנה "פשוטה": שאיננה מעוברת ובה חודש אדר אחד. שנה "כסדרה": שבה חשוון בן 29 יום ואילו כסלו בן 30 יום ה'תקצ"ג
ה'תקצ"ב

ה'תקצ"ב (5,592) ובקיצור תקצ"ב – היא שנה עברית אשר החלה ביום א' בתשרי, אור ל-8 בספטמבר 1831, והסתיימה ביום כ"ט באלול, 24 בספטמבר 1832. המולד של תשרי חל ביום רביעי, 7 שעות ו-1027 חלקים. לפיכך זו שנה מסוג החא. היא מעוברת, ואורכה 383 ימים. זו שנה שישית לשמיטה, ושנת 6 במחזור העיבור ה-295. תקופת ניסן שבשנה זו היא תחילת שנת 20 (סימנה כיוז) במחזור השמש ה-200. שנה זו היא שנת 1,763 לחורבן הבית, ושנת 2,143 לשטרות. כ"ה באייר - יעקב מליסא - מהרבנים האחרונים להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת החא שנה מסוג החא, ובה 383 ימים. שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן. שנה "חסרה": שבה חשוון וכסלו בני 29 יום כל אחד ג' בתשרי חל בשבת, ולכן צום גדליה נדחה ליום ראשון ד' בתשרי. ט"ו באדר ב' חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ב' ועד יום ראשון ט"ז באדר ב' - זהו פורים משולש. י"ד בניסן, ערב פסח, חל בשבת, ולכן חלים דיני ערב פסח שחל בשבת. ה'תקצ"ב
ה'תקצ"א

ה'תקצ"א (5,591) ובקיצור תקצ"א – היא שנה עברית אשר החלה ביום א' בתשרי, אור ל-18 בספטמבר 1830, והסתיימה ביום כ"ט באלול, 7 בספטמבר 1831. המולד של תשרי חל ביום שישי, 23 שעות ו-151 חלקים. לפיכך זו שנה מסוג זשג. איננה מעוברת, ואורכה 355 ימים. זו שנה חמישית לשמיטה, ושנת 5 במחזור העיבור ה-295. תקופת ניסן שבשנה זו היא תחילת שנת 19 (סימנה יטיהא) במחזור השמש ה-200. שנה זו היא שנת 1,762 לחורבן הבית, ושנת 2,142 לשטרות. המרד הפולני של חיילים מצבא פולין הקונגרסאית גד שלטון האימפריה הרוסית. רבים מיהודי פולין תמכו במרד (ובראשם רבי שלמה איגר ורבי חיים דוידזון) וחלקם השתתפו בו באופן פעיל. כ"ה בטבת – רבי מאיר להמן, רב גרמני נאו-אורתודוקסי, רבה של מגנצא, פובליציסט וסופר. (נפטר בכ"ד בניסן ה'תר"ן) ד' בתשרי – רבי משה טוביה מזונטהיים, מרא דאתרא בהנאו, ומראשי רבני יהדות גרמניה. (נולד בכ"ח בטבת ה'תקי"ג) י' באייר - רבי משה גולדמן - מייסד חסידות זוועהיל. ג' בסיוון – רבי ידידיה שלמה ישראל, רבה של אלכסנדריה שבמצרים. ט' בסיוון – יעקב שמואל ביק, סופר עברי איש תנועת ההשכלה בגליציה, שבסוף ימיו חזר בו ותמך בחסידות. (נולד בה' בתמוז ה'תקל"ב) כ"ב בסיוון – רבי דוד דייטש, אב"ד וראש ישיבה בפראונקירכן ובנובומסטא (אנ'). (נולד בי"ז בחשוון (ה'תקט"ז) י"א בתמוז – רבי אלעזר סג"ל לנדא, רבה של ברודי, מחבר "יד המלך" על משנה תורה לרמב"ם ונכדו של רבי יחזקאל לנדא. (נולד בה'תקל"ח) י"א בתמוז – רבי צבי הירש מזידיטשוב, אדמו"ר ומייסדה של חסידות זידיטשוב. (נולד בה'תקכ"ג) ד' באב – רבי מנשה מאיליה, תלמיד הגר"א, הוגה דעות וממציא. (נולד בה'תקכ"ז) ד' באלול – רבי יהודה אריה לייב תאומים, רבה של ברודי שבגליציה ומחבר שו"ת גור אריה יהודא. (נולד בה'תפ"ז) ו' באלול – רבי משה מינץ, רבה של אובן ישן (אובודה), מרבני יהדות הונגריה. (נולד בה'תק"י) להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת זשג שנה מסוג זשג, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. י"ג באדר חל בשבת, ולכן תענית אסתר מוקדמת ליום חמישי י"א באדר. ה'תקצ"א
ה'תק"ץ

ה'תק"ץ או ה'תק"צ (5,590) ובקיצור תק"ץ או תק"צ – היא שנה עברית אשר החלה ביום א' בתשרי, אור ל-28 בספטמבר 1829, והסתיימה ביום כ"ט באלול, 17 בספטמבר 1830. המולד של תשרי חל ביום שני, 14 שעות ו-355 חלקים. לפיכך זו שנה מסוג בשה. איננה מעוברת, ואורכה 355 ימים. זו שנה רביעית לשמיטה, ושנת 4 במחזור העיבור ה-295. תקופת ניסן שבשנה זו היא תחילת שנת 18 (סימנה יחלדז) במחזור השמש ה-200. שנה זו היא שנת 1,761 לחורבן הבית, ושנת 2,141 לשטרות. כ"א בסיוון – צרפת מתחילה את השתלטותה על אלג'יריה. הוקם כולל חבת ירושלים, כולל לארגון ותמיכה של עולי גליציה ביישוב הישן. רבי שלמה זלמן שניאורסון, האדמו"ר השני בחסידות קאפוסט, ענף של חסידות חב"ד. (נפטר בכ"ז באייר ה'תר"ס) ד' בטבת – רבי משה זאב מרגליות, רב ופוסק הלכה ליטאי, רבן של טיקטין וביאליסטוק ומחבר הספרים "מראות הצובאות" ו"אגודת אזוב". (נולד בה'תקכ"ח) שבט – רבי יצחק טייב, ראש רבני תוניס, ומחבר "ערך השולחן" על שולחן ערוך. ה' בסיוון – רבי יעקב מאיר, רבה של שטרסבורג ושל חבל הריין התחתון, מחברי הסנהדרין של פריז. ג' באב – תמר'ל ברגסון, אשת עסקים ונדבנית יהודיה-פולנית, מגדולי פטרוני תנועת החסידות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת בשה שנה מסוג בשה, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. ה'תק"ץ